ระเบียบกระทรวงคมนาคมและกระทรวงยุติธรรมระเบียบกระทรวงคมนาคมและกระทรวงยุติธรรมว่าด้วยวิธีปฏิบัติเกี่ยวกับคำสั่งกักเรือและคำสั่งปล่อยเรือตามพระราชบัญญัติการกักเรือพ.ศ. ๒๕๓๔พ.ศ. ๒๕๓๕[๑] เพื่อให้การปฏิบัติหน้าที่ของเจ้าพนักงานบังคับคดีเจ้าหน้าที่ซึ่งเกี่ยวข้องกับการปล่อยเรือออกจากท่า และพนักงานเจ้าหน้าที่ตามพระราชบัญญัติการกักเรือ พ.ศ. ๒๕๓๔เป็นไปตามเจตนารมณ์แห่งพระราชบัญญัติดังกล่าว อาศัยอำนาจตามความในมาตรา ๑๑วรรคหนึ่ง มาตรา ๒๖ (๓) และมาตรา ๓๑ แห่งพระราชบัญญัติการกักเรือ พ.ศ. ๒๕๓๔รัฐมนตรีว่าการกระทรวงคมนาคมและรัฐมนตรีว่าการกระทรวงยุติธรรมจึงวางระเบียบปฏิบัติขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงคมนาคมและกระทรวงยุติธรรม ว่าด้วยวิธีปฏิบัติเกี่ยวกับคำสั่งกักเรือและคำสั่งปล่อยเรือ ตามพระราชบัญญัติการกักเรือพ.ศ. ๒๕๓๔ พ.ศ. ๒๕๓๕ข้อ ๒ระเบียบนี้ให้ใช้บังคับตั้งแต่วันที่ ๑๒ กุมภาพันธ์ ๒๕๓๕ เป็นต้นไปข้อ ๓บรรดาระเบียบ ข้อบังคับคำสั่งหรือหนังสืออื่นใดที่ขัดหรือแย้งกับระเบียบนี้ให้ใช้ระเบียบนี้แทนในข้อที่ขัดหรือแย้งกันนั้นหมวด ๑บททั่วไป ข้อ ๔การใดที่เป็นหน้าที่ที่จะต้องปฏิบัติตามพระราชบัญญัติการกักเรือ พ.ศ. ๒๕๓๔ให้เจ้าพนักงานบังคับคดี เจ้าหน้าที่ซึ่งเกี่ยวข้องกับการปล่อยเรือออกจากท่าและพนักงานเจ้าหน้าที่ตามพระราชบัญญัติดังกล่าวมีหน้าที่ต้องปฏิบัติการนั้นนอกเวลาราชการและในวันหยุดราชการด้วยข้อ ๕เจ้าหน้าที่ซึ่งเกี่ยวข้องกับการปล่อยเรือออกจากท่า ตามพระราชบัญญัติการกักเรือพ.ศ. ๒๕๓๔ ได้แก่เจ้าท่าผู้มีอำนาจอนุญาตให้เรือออกจากท่าซึ่งเรือที่ถูกสั่งกักอยู่หรือจะเข้ามาอยู่ในเขตอำนาจเมื่อจะต้องแจ้งคำสั่งกักเรือหรือคำสั่งปล่อยเรือหรือส่งสำเนาหมายกักเรือหรือสำเนาคำสั่งปล่อยเรือไปยังเจ้าหน้าที่ซึ่งเกี่ยวข้องกับการปล่อยเรือออกจากท่าให้เจ้าพนักงานบังคับคดีแจ้งหรือส่งไปยังที่ทำการของเจ้าท่าผู้มีอำนาจอนุญาตให้เรือออกจากท่าณ กรมเจ้าท่า หรือสำนักงานเจ้าท่าภูมิภาค แล้วแต่กรณี ทั้งนี้ตามเขตอำนาจที่แสดงไว้ใน ภาคผนวก ๑ ท้ายระเบียบนี้ข้อ ๖การแจ้งคำสั่งกักเรือหรือคำสั่งปล่อยเรือให้ระบุสาระสำคัญในหมายกักเรือหรือคำสั่งปล่อยเรือ แล้วแต่กรณีให้เป็นการเพียงพอต่อการที่เจ้าท่าผู้มีอำนาจอนุญาตให้เรือออกท่าจะสามารถดำเนินการต่อไปได้ซึ่งอย่างน้อยต้องระบุ(๑) ชื่อเจ้าหนี้ และลูกหนี้(๒) หมายเลขคดีของศาลที่สั่งกักเรือ(๓) ชื่อ สัญชาติ และหมายเลขทะเบียนเรือ(๔) สภาพแห่งสิทธิเรียกร้อง และ(๕) ชื่อ ชื่อสกุลและตำแหน่งของเจ้าพนักงานบังคับคดีผู้แจ้งคำสั่งหมวด ๒วิธีปฏิบัติเกี่ยวกับคำสั่งกักเรือ ข้อ ๗เมื่อได้รับหมายกักเรือจากศาลให้เจ้าพนักงานบังคับคดีแจ้งคำสั่งศาลโดยระบุสาระสำคัญตามข้อ ๖ ไปให้เจ้าท่าตามข้อ๕ ทราบโดยพลัน โดยทางโทรศัพท์ โทรเลข โทรพิมพ์หรือโทรสารในกรณีที่แจ้งโดยทางโทรสารให้ผู้แจ้งลงลายมือชื่อและประทับตราเจ้าพนักงานบังคับคดีในสำเนาหมายกักเรือแล้วส่งโทรสารสำเนาหมายที่ลงลายมือชื่อและประทับตราแล้วนั้นไปยังเจ้าท่าตามข้อ ๕ในกรณีที่ไม่อาจแจ้งโดยวิธีการตามวรรคหนึ่งได้ให้เจ้าพนักงานบังคับคดีจัดการแจ้งโดยวิธีอื่นเท่าที่จะสามารถทำได้เพื่อให้เจ้าท่าตามข้อ ๕ ได้ทราบคำสั่งกักเรือโดยเร็วที่สุดเท่าที่จะทำได้ข้อ ๘นอกจากจะแจ้งคำสั่งศาลตามวิธีการในข้อ ๗ แล้ว ให้เจ้าพนักงานบังคับคดีส่งสำเนาหมายกักเรือไปยังเจ้าท่าตามข้อ๕ โดยเร็วที่สุดการส่งสำเนาหมายกักเรือตามข้อนี้เจ้าพนักงานบังคับคดีจะมอบหมายให้เจ้าหนี้หรือผู้แทนเจ้าหนี้เป็นผู้จัดการส่งแทนก็ได้ข้อ ๙เมื่อได้รับแจ้งคำสั่งกักเรือตามข้อ ๗หรือเมื่อได้รับสำเนาหมายกักเรือตามข้อ ๘ แม้จะยังไม่ได้รับแจ้งตามข้อ ๗ ก็ตามให้เจ้าท่าตามข้อ ๕ ระงับการอนุญาตให้เรือลำนั้นออกจากท่าไว้ก่อนและแจ้งการไม่อนุญาตให้เรือออกจากท่าไปยังนายเรือและตัวเรือของเรือลำนั้นโดยไม่ชักช้าการแจ้งการไม่อนุญาตให้เรือออกจากท่าตามวรรคหนึ่งให้ทำเป็นหนังสือตามแบบในภาคผนวก ๒ ท้ายระเบียบนี้ส่งให้นายเรือและตัวแทนเรือลงลายมือชื่อรับทราบการกักเรือไว้ในหนังสือถ้าบุคคลดังกล่าวไม่ยอมลงลายมือชื่อรับทราบให้เจ้าท่าจดแจ้งพฤติการณ์เช่นว่านั้นไว้ในหนังสือดังกล่าวข้อ ๑๐เมื่อเจ้าหนี้ประสงค์จะให้เจ้าพนักงานบังคับคดีทำการกักเรือให้ยื่นคำขอและชำระค่าใช้จ่ายรวมทั้งค่าส่งหมายต่อเจ้าพนักงานบังคับคดีตามที่เจ้าพนักงานบังคับคดีกำหนดค่าใช้จ่ายและค่าส่งหมายตามวรรคหนึ่งให้เจ้าพนักงานบังคับคดีคิดตามอัตราที่กำหนดไว้ในประมวลกฎหมายวิธีพิจารณาความแพ่งและระเบียบกรมบังคับคดีที่เกี่ยวข้องโดยอนุโลมข้อ ๑๑ในกรณีที่ศาลได้ออกหมายกักเรือแล้วแต่เรือได้ออกจากท่าไปก่อนที่เจ้าพนักงานบังคับคดีจะได้แจ้งคำสั่งกักเรือให้เจ้าท่าตามข้อ๕ ทราบ ถ้าเรือนั้นยังออกไปไม่พ้นราชอาณาจักร ให้ปฏิบัติดังนี้(๑) ให้เจ้าพนักงานบังคับคดีปฏิบัติตามข้อ ๗โดยแจ้งคำสั่งศาลไปยังเจ้าท่าซึ่งเส้นทางที่เรือนั้นเดินผ่านอยู่ในเขตอำนาจและส่งสำเนาหมายกักเรือไปยังเจ้าท่าดังกล่าวโดยปฏิบัติตามข้อ ๘โดยเร็วที่สุดเท่าที่จะทำได้(๒) ในกรณีเช่นนี้ถ้าเจ้าหนี้แสดงความประสงค์จะให้ทำการกักเรือให้เจ้าท่าซึ่งได้รับแจ้งตาม (๑)ดำเนินการตามความจำเป็นและเหมาะสม โดยขอความร่วมมือจากส่วนราชการที่เกี่ยวข้องเพื่อทำการหยุดเรือนั้นไว้ก่อนออกไปนอกราชอาณาจักรและนำเรือดังกล่าวกลับมาอยู่ในเขตอำนาจของศาลที่สั่งกักเรือนั้นทั้งนี้โดยเจ้าหนี้ต้องเสียค่าใช้จ่ายทั้งปวงที่จำเป็นต้องใช้จ่ายในการดำเนินการดังกล่าวหมวด ๓วิธีปฏิบัติเกี่ยวกับคำสั่งปล่อยเรือ ข้อ ๑๒เมื่อได้รับคำสั่งปล่อยเรือจากศาลให้เจ้าพนักงานบังคับคดีแจ้งคำสั่งศาลโดยระบุสาระสำคัญตามข้อ ๖ ไปให้เจ้าท่าตามข้อ๕ ทราบโดยพลัน โดยทางโทรศัพท์ โทรเลข โทรพิมพ์หรือโทรสารในกรณีที่แจ้งโดยทางโทรสาร ให้ปฏิบัติตามข้อ ๗ วรรคสองโดยอนุโลมในกรณีที่ไม่อาจแจ้งโดยวิธีการตามวรรคหนึ่งได้ให้ปฏิบัติตาม ข้อ ๗ วรรคสามโดยอนุโลมข้อ ๑๓ นอกจากจะแจ้งคำสั่งศาลตามวิธีการในข้อ ๑๒ แล้วให้เจ้าพนักงานบังคับคดีส่งสำเนาคำสั่งศาลไปยังเจ้าท่าตามข้อ ๕ โดยเร็วที่สุดการส่งสำเนาคำสั่งศาลตามข้อนี้เจ้าพนักงานบังคับคดีจะมอบหมายให้ลูกหนี้หรือผู้มีส่วนได้เสียซึ่งร้องขอให้ปล่อยเรือหรือผู้แทนของบุคคลดังกล่าวเป็นผู้จัดการส่งแทนก็ได้ข้อ ๑๔เมื่อได้รับแจ้งคำสั่งปล่อยเรือตามข้อ ๑๒หรือเมื่อได้รับสำเนาคำสั่งศาลตามข้อ ๑๓ แม้จะยังไม่ได้รับแจ้งตามข้อ ๑๒ ก็ตามให้เจ้าท่าตามข้อ ๕ ดำเนินการในเรื่องการอนุญาตให้เรือออกจากท่าโดยไม่ชักช้าหมวด ๔เบ็ดเตร็ด ข้อ ๑๕ให้จัดให้มีสารบบคำสั่งกักเรือและปล่อยเรือไว้ที่กรมเจ้าท่าเพื่อประโยชน์ในการค้นหาอ้างอิงของส่วนราชการและบุคคลอื่นซึ่งมีส่วนได้เสียหรืออาจมีส่วนได้เสียเกี่ยวข้องกับการกักเรือการจัดทำสารบบและการลงรายการในสารบบตามวรรคหนึ่งให้อนุโลมตามสารบบความของศาลยุติธรรมเท่าที่อาจทำได้ข้อ ๑๖การแก้ไขเพิ่มเติมภาคผนวก ๑ และภาคผนวก ๒ ท้ายระเบียบนี้ให้ทำเป็นคำสั่งร่วมกันของกระทรวงคมนาคมและกระทรวงยุติธรรมและให้เป็นอำนาจหน้าที่ร่วมกันของปลัดกระทรวงดังกล่าวในอันที่จะทำคำสั่งเช่นว่านั้นให้ไว้ ณ วันที่ ๑๑ กุมภาพันธ์ พ.ศ. ๒๕๓๕ นุกูล ประจวบเหมาะ ประภาศน์ อวยชัย รัฐมนตรีว่าการกระทรวงคมนาคม รัฐมนตรีว่าการกระทรวงยุติธรรม[๑] ราชกิจจานุเบกษาเล่ม ๑๑๒/ตอนที่ ๓๗ ง/หน้า ๑๕/๙ พฤษภาคม ๒๕๓๘